**НАЦРТ ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за здравство |
| Назив на предлогот на закон: | Предлог Закон за лекарска дејност |
| Одговорно лице и контакт информации: | м-р Ангелина Бачановиќ  [angelina.bacanovik@zdravstvo.gov.mk](mailto:angelina.bacanovik@zdravstvo.gov.mk) |
| Вид на Извештај: | Нацрт  Предлог |
| Обврската за подготовка на предлогот на закон произлегува од: | Годишна програма за работа на Владата на Република Северна Македонија  НПАА  Заклучок на Владата на Република Северна Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ: | He |
| Дали нацрт извештајот содржи информации согласно прописите кои се однесуваат на класифицираните информации: | Да  Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат |  |

# Опис на состојбите во областа и дефинирање на проблемот

## Опис на состојбите

Со Законот за здравствената заштита („Службен весник на Република Македонија”, бр. 43/12, 145/12, 87/13, 164/13, 39/14, 43/14, 132/14, 188/14, 10/15, 61/15, 154/15, 192/15, 17/16, 37/16 и 20/19) е уредена, покрај другото, и материјата поврзана со здравствените работници со високо образование од областа на медицината, издавањето, обновувањето, продолжувањето и одземањето на лиценците за работа, статусот на Лекарската комора на Република Северна Македонија и јавните овластувања на Комората во постапката за издавање, обновување, продолжување и одземање на лиценците за работа и вршењето на стручниот надзор над работата на здравствените работници. Освен што се уредени правата и обврските на лекарите како вработени во јавните здравствени установи, уредени се и одделни прашања поврзани со правата и обврските на докторите на медицина кои произлегуваат од вршењето на професијата.

Докторите на медицина, согласно овој закон, заради заштита и унапредување на стручноста и етичките должности и права, за подобрување на квалитетот на здравствената заштита, заштитата на интересите на својата професија, следење на односот на здравствените работници кон општеството и граѓаните се здружуваат во Лекарска комора. Лекарската комора на Република Северна Македонија, согласно Законот за здравствената заштита, има својство на правно лице и е запишана во Централниот регистар. Комората донесува статут, кодекс на професионалните етички должности и права, формира суд на честа и други помошни тела. Комората во постапките за обновување и продолжување на лиценците за работа е активно вклучена во акредитацијата на различните форми на континуирана медицинска едукација на лекарите.

Со јавното овластување Комората презеде значајна и одговорна задача да го реализира процесот на лиценцирање на лекарите и вршењето на стручниот надзор како тело надвор од државната администрација, со што се гарантира професионален приод при донесувањето на решенија од овој сегмент, многу значаен во развиените системи на здравствена заштита.

## Причини за проблемите кои се предмет на разгледување

Материја поврзана со здравствените работници со високо образование од областа на медицината и издавањето, обновувањето, продолжувањето и одземањето на лиценците за работа е уредена заедно со другите здравствени работници со високо образование од областа на стоматологијата и фармацијата и недостасуваат одредени специфики кои произлегуваат од вршењето на лекарската дејност и правата и обврските кои произлегуваат од тоа. Од страна на Лекарската комора, во повеќе наврати е иницирано вршењето на лекарската дејност да се уреди во посебен закон, за да се уреди во целина материјата поврзана со вршењето на оваа дејност.

# Цели на предлог регулативата

Да се унапреди регулативата за вршење на лекарската дејност со дефинирање на правата и должностите на докторите на медицина во вршењето на лекарската дејност во целина, вклучително и спецификите на оваа професија и вршењето на јавните овластувања на Комората.

# Можни решенија (опции)

## Опис на решението „не прави ништо“

Очекувано е дека и понатаму ќе бидат присутни одредени проблеми заради нецелосното уредување на спецификите во вршењето на лекарската дејност односно нерегулирани прашања со вршењето на дејноста.

## Опис на можните решенија (опции) за решавање на проблемот

Да се уредат условите и начинот на вршење на лекарската дејност во целина, вклучително и спецификите на оваа професија, правата и должностите на докторите на медицина во вршењето на лекарската дејност и условите и начинот на вршењето на јавните овластувања на Комората

# Проценка на влијанијата на регулативата

Можни позитивни и негативни влијанија од секоја од опциите:

## Економски влијанија

/

## Фискални влијанија

/

## Социјални влијанија

Ќе се определи статусот на лекарите во однос на професијата што ја вршат и нивните права и должности.

## Влијанија врз животната средина

/

## Административни влијанија и трошоци

а) трошоци за спроведување

/

б) трошоци за почитување на регулативата

/

# Консултации

## Засегнати страни и начин на вклучување

Формирана е работна група за подготовка на Предлог Законот со претставници од Министерството за здравство и претставници од Лекарската комора, работни средби, консултации, писмени коментари.

## Преглед на добиените и вградените мислења

/

## Мислењата кои не биле земени предвид и зошто

/

# Заклучоци и препорачано решение

## Споредбен преглед на позитивните и негативните влијанија на можните решенија (опции)

Евидентно е дека со Законот за здравствената заштита се уредени одредени прашања поврзани со лекарите и вршењето на здравствената дејност, но ќе има влијание за лекарите уредувањето на условите и начинот на вршење на лекарската дејност во целина, вклучително и спецификите на оваа професија, правата и должностите на докторите на медицина во вршењето на лекарската дејност и условите и начинот на вршењето на јавните овластувања на Комората со посебен закон.

## Ризици во спроведувањето и примената на секое од можните решенија (опции)

За спроведување на Законот за лекарската дејност потребно е да се унапредат капацитетите на стручната служба на Лекарската комора.

## Препорачано решение со образложение

Со предложеното решение се воспоставува ефективна законска рамка за уредување на условите и начинот на вршење на лекарската дејност во целина, вклучително и спецификите на оваа професија, правата и должностите на докторите на медицина во вршењето на лекарската дејност и условите и начинот на вршењето на јавните овластувања на Комората, како професионална асоцијација.

Предложените решенија треба да ја достигнат крајната цел, а тоа е унапредување на регулативата со која се определува статусот на лекарите во однос на професијата што ја вршат и нивните права и должности во вршењето на професијата.

# Спроведување на препорачаното решение

## Потреба од менување на закони и подзаконска регулатива во областа или други сродни области

Нема

## Потребни подзаконски акти и рок за нивно донесување

Донесување на подзаконските акти во рок од шест месеци од денот на влегувањето во сила на овој закон.

## Органи на државната управа, државни органи и други органи надлежни за спроведување

Надлежни за спроведување се Лекарската комора на Република Северна Македонија и Министерство за здравство.

## Активности за обезбедување на ефикасно спроведување на предлогот на закон

Запознавање на здравствените работници со високо образование од областа на медицината со одредбите од Законот, за да се обезбеди примена на одредбите.

Организирање на соодветни обуки за подигање на капацитетите на стручната служба на Комората.

# Следење и евалуација

## Начин на следење на спроведувањето

Следењето на спроведувањето на решенијата содржани во Законот ќе се врши преку редовно следење над спроведувањето на одредбите од Законот од страна на Министерството за здравство, како и врз основа на извештаите за работа на Лекарската комора.

## Евалуација на ефектите од предлогот на закон и рокови

Евалуацијата на ефектите од спроведувањето на решенијата содржани во Законот ќе се врши врз основа на извештаите за работа на Лекарската комора во однос на спроведувањето на јавните овластувања и спроведувањето на стручниот надзор.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_ ..................................................**

**потпис на државен секретар**